stanford-oval/wikipedia huggingface dataset:
Liuren
Historia

Chun silkkikäsikirjoitus (楚帛書; pinyin: Chǔ bóshū; Wade–Giles: Ch'u Po-shu), astrologinen ja astronominen kirjoitus, joka löydettiin Taistelevien läänitysvaltioiden aikaisesta Chu-valtion alueella sijaitsevasta haudasta (n. 300 eaa.), perustuu tutkija Li Lingin mukaan liurenin astrologiseen ajanlaskuun.
Kaikki paitsi yksi kahdeksasta tähän asti löydetystä shipanista eli eräänlaisesta astrolabista on liuren-shipaneja.  Vanhin näistä on Ruyinin toisen markiisin Xiahou Zaon (夏侯灶) haudasta (n.165 eaa.) löydetty lakatusta puusta valmistettu shipan.
Hanshu (漢書 Han-dynastian kirja) kertoo miten keisari Wang Mang turvautui kautensa viimeisinä hetkinä liuren-ennustukseen:
"Mang pukeutuneena syvään purppuraan ja silkkivyöhön, johon keisarilliset sinetit oli kiinnitetty, piteli kädessään keisari Shunin tikaria. Astrologinen virkailija laittoi shin hänen eteensä asettaen sen vastaamaan päivää ja tuntia.  Keisari käänsi istuimen myötäämään Otavan kahvaa ja istuutui."
Landshut

| Landshut |
| --- | --- |
 Näkymä Landshutiin
 vaakuna
 Landshut
 Koordinaatit: 48°32′23″N, 12°09′03″E 
Valtio:  Saksa
Osavaltio:  Baijeri
Hallintopiiri:  Ala-Baijeri
Perustettu:  1204
Hallinto:  
 – Ylipormestari:  Alexander Putz
Pinta-ala:  
 – Kokonaispinta-ala:  65,8 km²
Korkeus:  385–505 m
Väkiluku (2021):  72 992
 – Väestötiheys:  1 109 as./km²
 
 www.landshut.de 
Infobox OKVirheellinen NIMI-arvo: 
Landshut on kaupunki Saksan Baijerissa ja Ala-Baijerin pääkaupunki. Sen perustamisvuosi on 1204. Kaupunki sijaitsee Isarjoella.
Landshutin pinta-ala on 65,8 km² ja väkiluku 72 992 (2021).
Historia

Landshut syntyi kahden merkittävän kauppareitin risteyskohtaan. Baijerin herttua Ludvig I kyllästyi alueella liikkuviin varkaisiin ja perusti risteyskohtaan vartiopaikan, jota kutsuttiin nimellä ”Hut und Schutz des Landes", josta myöhemmin muodostui itse kaupunginkin nimi Landshut. Ludvig alkoi vuonna 1204 rakentaa paikalle kaupunkia ja asuinlinnaa. Trausnitzin linna valmistui noin vuonna 1230. Landshutista tulikin Wittelsbachin herttuiden keskuspaikka, minkä seurauksena se alueellinen hallintokeskus vuoteen 1503. Landshut kukoisti erityisesti kolmen Baijeri-Landshutin herttuakunnan lisänimen ”rikas” saaneen herttuan aikana 1392–1503.
Landshutin asema ei heti heikentynyt itsenäisen statuksensa loputtua. Baijertin herttua Ludvig X asui siellä ja rakennutti sinne vuosina 1536–1543 asuinpaikakseen Alppien pohjoispuolen ensimmäisen renessanssipalatsin, Stadtresidenz Landshutin. Landshut oli 1500-luvulla myös kulttuurikeskus. Hans Leinberger oli esimerkiksi tunnettu veistoksistaan. Johann Weyssenburgerin työpajassa painettiin puolestaan monia varhaisia teologisia ja humanistisia kirjoja. Orlando di Lasso sävelsi kaupungissa monia teoksiaan.
Kolmikymmenvuotinen sota tuhosi Landshutin aseman, kun sen aikana vuonna 1634 ruotsalaiset valtasivat kaupungin. Sota ja sairaudet tappoivat yli kolmanneksin kaupungin väestöstä. Landshutilla meni noin 200 vuotta tuhosta selviytymiseen.
Landshutista tehtiin vuonna 1839 Ala-Baijerin pääkaupunki. Samoihin aikoihin kaupunki alkoi teollistua, ja sinne saatiin rautatie vuonna 1858. Näiden asioiden seurauksena kaupunki alkoi jälleen kasvaa, ja uusia alueita alettiin rakentaa. Toisen maailmansodan aikana Landshutia pommitettiin ankarasti, koska se oli merkittävä liikenteen solmukohta. Sodan jälkeen kaupunkiin muutti paljon siirtolaisia, ja kaupungin väkiluku kasvoi voimakkaasti. Landshutiin liitettiin vuosina 1972–1974 uusia alueita, ja kaupungin pinta-ala kasvoi 19 neliökilometristä 66 neliökilometriin.
Tunnettuja asukkaita

Ludwig Andreas Feuerbach (1804–1872), filosofi
Roman Herzog (1934-2017), poliitikko ja entinen Saksan presidentti
Rudy Ratzinger (s. 1966), muusikko
Ystävyyskaupungit

Compiègne (Ranska)
Elgin (Skotlanti, Yhdistynyt kuningaskunta)
Ried im Innkreis (Itävalta)
Schio (Italia)
Sibiu (Romania)
Aiheesta muualla

Kuvia tai muita tiedostoja aiheesta Landshut Wikimedia Commonsissa
Viralliset sivut (saksaksi)
Baijerin piirikunnat ja kaupunkipiirit
Aichach-Friedberg
Altötting
Amberg
Amberg-Sulzbach
Ansbachin piirikunta
Ansbach
Aschaffenburgin piirikunta
Aschaffenburg
Augsburgin piirikunta
Augsburg
Bad Kissingen
Bad Tölz-Wolfratshausen
Bambergin piirikunta
Bamberg
Bayreuthin piirikunta
Bayreuth
Berchtesgadener Land
Cham
Coburgin piirikunta
Coburg
Dachau
Deggendorf
Dillingen an der Donau
Dingolfing-Landau
Donau-Ries
Ebersberg
Eichtätt
Erding
Erlangen
Erlangen-Höchstadt
Forchheim
Freising
Freyung-Grafenau
Fürstenfeldbruck
Fürthin piirikunta
Fürth
Garmisch-Partenkirchenin piirikunta
Günzburg
Haßberge
Hofin piirikunta
Hof
Ingolstadt
Kaufbeuren
Kelheim
Kempten
Kitzingen
Kronach
Kulmbach
Landsberg am Lech
Landshutin piirikunta
Landshut
Lichtenfels
Lindau
Main-Spessart
Memmingen
Miesbach
Miltenberg
Mühldorf am Inn
Münchenin piirikunta
München
Neuburg-Schrobenhausen
Neumarkt in der Oberpfalz
Neustadt an der Aisch-Bad Windsheim
Neustadt an der Waldnaabin piirikunta
Neu-Ulm
Nürnberg
Nürnberger Land
Oberallgäu
Ostallgäu
Passaun piirikunta
Passau
Pfaffenhofen an der Ilm
Regen
Regensburgin piirikunta
Regensburg
Rhön-Grabfeld
Rosenheimin piirikunta
Rosenheim
Roth
Rottal-Inn
Schwabach
Schwandorf
Schweinfurtin piirikunta
Schweinfurt
Starnberg
Straubing
Straubing-Bogen
Tirschenreuth
Traunstein
Unterallgäu
Weiden in der Oberpfalz
Weilhelm-Schongau
Weißenburg-Gunzenhausen
Wunsiedel im Fichtelgebirge
Würzburgin piirikunta
Würzburg
Logtunin kirkko

| Logtunin kirkko Logtun kirke |
| --- | --- |
 Kirkko vuonna 2006.
Sijainti:  Frosta, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  n. 1500
Materiaali:  kivi
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Logtunin kirkko (norj. Logtun kirke) on Frostan kunnassa Norjassa sijaitseva kivikirkko, joka rakennettiin noin vuonna 1500. Se sijaitsee paikalla, jolla keskiajalla pidetiin Frostatinget-käräjiä. Vuonna 1862 Frostaan valmistui uusi kirkko, ja Logtunin kirkko jäi tyhjilleen. Se otettiin uudelleen käyttöön vuonna 1951.
Aiheesta muualla

Kuvia tai muita tiedostoja aiheesta Logtunin kirkko Wikimedia Commonsissa
Libania Grenot

| Mitalit | Mitalit | Mitalit |  |
| --- | --- | --- | --- |
|  Libania Grenot Amsterdamin EM-kilpailuissa 2016. |  Libania Grenot Amsterdamin EM-kilpailuissa 2016. |  Libania Grenot Amsterdamin EM-kilpailuissa 2016. |  |
Maa:   Italia
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Zürich 2014 | 400 m |  |
|  Kultaa | Amsterdam 2016 | 400 m |  |
|  Pronssia | Barcelona 2010 | 400 m |  |
|  Pronssia | Barcelona 2010 | 4 × 400 m |  |
|  Pronssia | Amsterdam 2016 | 4 × 400 m |  |
Libania Grenot Martínez (s. 12. heinäkuuta 1983 Santiago de Cuba) on kuubalaissyntyinen Italiaa vuodesta 2008 edustanut 400 metrin juoksija.
Barcelonan EM-kilpailuissa 2010 Grenot juoksi Italian 4 × 400 metrin viestijoukkueessa, joka sijoittui alun perin neljänneksi, mutta nousi Venäjän joukkueen dopinghylkäyksen jälkeen pronssille. Myös 400 metrillä hän oli alun perin neljäs ajalla 50,43, mutta nousi dopingtapauksen vuoksi pronssille. Helsingin EM-kilpailuissa 2012 hän oli 400 metrillä kuudes. Zürichin EM-kilpailuissa 2014 Grenot voitti kultaa 400 metrin juoksussa ajalla 51,10. Amsterdamin EM-kilpailuissa 2016 hän voitti kultaa 400 metrin juoksussa ajalla 50,73 ja saavutti pronssia 4 × 400 metrin viestissä.
Olympialaisissa Grenot sijoittui 400 metrillä seitsemänneksi Rio de Janeirossa 2016 sekä karsiutui välierissä 2008 ja 2012. MM-kilpailuissa hän on karsiutunut välierissä 2009, 2013 ja 2015 sekä alkuerissä 2005. Pan-Amerikan kisoissa hän oli neljäs 2003. Välimeren kilpailuissa hän on saavuttanut 200 metrillä hopeaa 2013, 400 metrillä kultaa 2009 ja hopeaa 2018 sekä 4 × 400 metrin viestissä kultaa 2018.
Grenot on 400 metrin Kuuban mestari vuosilta 2003–2005 ja Italian mestari vuosilta 2009, 2010, 2014, 2015 ja 2016. Vuonna 2012 hän voitti Italian mestaruuden myös 200 metrillä.
Grenot edusti Kuubaa viimeisen kerran vuoden 2005 MM-kisoissa. Hän avioitui italialaisen miehen kanssa ja muutti Italiaan vuonna 2006. Italian edustusoikeuden kansainvälisiin kilpailuihin hän sai vuonna 2008.
Henkilökohtaiset ennätykset

200 metrin juoksu: 22,56 (2016)
400 metrin juoksu: 50,30 (2009)
400 metrin juoksu: 54,44 (2008)
Aiheesta muualla

Kuvia tai muita tiedostoja aiheesta Libania Grenot Wikimedia Commonsissa
Liban Sheikh

| Liban Sheikh |
| --- | --- |
 Sheikh vuonna 2021.
Henkilötiedot
Syntynyt: 1990 (ikä 33–34)
Poliitikko
Puolue:  vasemmistoliitto
Asema:  kaupunginvaltuutettu
Vaalipiiri:  Pirkanmaa
Kotipaikka:  Tampere
Aiheesta muualla
[www.liban.fi Virallinen sivu]
Liban Sheikh (s. 1990) on suomalainen poliitikko, joka toimi Vasemmistonuorten puheenjohtajana vuosina 2020–2021. Hän on myös Tampereen kaupunginvaltuuston jäsen.
Elämä

Sheikh on kotoisin Siilinjärveltä Pohjois-Savosta. Taustaltaan hän Suomen somali, jonka perhe tuli Suomeen 1990-luvun alussa. Hän suoritti varusmiespalveluksensa Kainuun prikaatissa ja on sotilasarvoltaan reservin aliupseeri. Sheikh muutti Tampereelle vuonna 2013 opiskelemaan ihmis- ja yhteiskuntatieteitä Tampereen yliopistoon. Hän on opiskellut myös luonnontieteitä ja kirjallisuutta. Sheikh on kertonut tulevansa köyhästä taustasta ja on perheensä ensimmäinen korkeakouluopiskelija.
Poliittinen toiminta ja näkemykset

Marraskuussa 2019 Vasemmistonuorten liittokokouksessa Kajaanissa Sheikh valittiin Vasemmistonuorten puheenjohtajaksi kaksivuotiskaudelle. Sheikh oli ensimmäistä kertaa ehdolla Vasemmistoliiton listalta vuoden 2019 eduskuntavaaleissa, joissa hän sai 1 046 ääntä jääden valitsematta. Huhtikuun 2021 kuntavaaleissa hänet valittiin ensikertalaisena kaupunginvaltuustoon.
Sheikhin mukaan hänen poliittisia näkemyksiään ovat kapitalismin sekä syrjinnän vastustaminen ja vasemmistolainen ilmastopolitiikka. Hän on kertonut tukevansa ekososialismia ja feminismiä. Sheikhin puheenjohtajakautena Vasemmistonuoret vaati Suomeen viiden miljoonan euron omistuskattoa.
LoveWave

|  LoveWave |
| --- | --- |
 Mukuchyan esittämässä kappaletta ensimmäisen semifinaalin harjoituksissa.
Kappaleen tiedot
Esittäjä(t):  Iveta Mukuchyan
Levy-yhtiö:  Universal Music Denmark
Kesto:  2:58
Julkaistu:  2. maaliskuuta 2016
Säveltäjä(t):  Lilith Navasardjan, Levon Navasardjan
Sanoittaja(t):  Iveta Mukutšjan, Stephanie Crutchfield
Euroviisutiedot
Vuosi:  2016
Maa:  Armenia
Kieli:  englanti
Sijoitus:  7.
Pisteet:  249
Sijoitus semifinaalissa:  2.
Pisteet semifinaalissa:  243
Sanat:  sanoitus
Video:  videolinkki
LoveWave (suom. Rakkauden aalto) on armenialaislaulaja Iveta Mukuchyanin kappale, jolla hän edusti Armeniaa Eurovision laulukilpailussa 2016. Se julkaistiin 2. maaliskuuta 2016. Sen ovat säveltäneet Lilith Navasardyan ja Levon Navasardyan. Sanoituksen ovat tehneet Stephanie Crutchfield ja Mukuchyan itse.
Kappale kilpaili Eurovision laulukilpailun ensimmäisessä semifinaalissa, jossa se sijoittui toiseksi 243 pisteellä ja pääsi finaaliin. Finaalissa kappale sijoittui seitsemänneksi 249 pisteellä.
Lizardin niemimaa

Lizard Point
Lizardin niemimaa eli The Lizard (korniksi An Lysardh) on Englannissa Cornwallin kreivikunnan eteläosassa sijaitseva niemi. Ison-Britannian saaren eteläisin kohta, Lizard Point, sijaitsee siellä. The Lizard on luokiteltu osaksi Cornwallin huomattavan luonnonkaunista aluetta (AONB).
Lizardin rannikko on merenkulun kannalta hankala paikka, ja sitä sanottiin entisaikoina laivojen hautausmaaksi. Lizardin majakka valmistui rannikolle vuonna 1752 ja on edelleen käytössä. Guglielmo Marconi rakensi rannikolle radiolähettimen vuonna 1901. Sillä lähetettiin ensimmäinen radiosignaali Atlantin yli.
Paikannimi ”Lizard” ei liity englannin kielen liskoa tarkoittavaan sanaan vaan on peräisin kornin kielen sanoista lys (”hovi”) ja ardh (”korkea paikka”).
Aiheesta muualla

Kuvia tai muita tiedostoja aiheesta Lizardin niemimaa Wikimedia Commonsissa
Luettelo Libyan kaupungeista

Tripoli, Libyan pääkaupunki
Sabratha
Tämä on luettelo Libyan 50 suurimmasta kaupungeista.
| Nr>  | Kaupunki | Asukasluku (2006) |
| --- | --- | --- |
| 1 | Tripoli | 1 228 187 |
| 2 | Bengasi | 670 797 |
| 3 | Al Misratah | 350 000  |
| 4 | Bayda | 250 000  |
| 5 | Zawiya | 200 000  |
| 6 | Zuwara | 180 000  |
| 7 | Ajdabiya | 108 771 |
| 9 | Khoms | 103 743 |
| 10 | Sebha | 94 728 |
| 11 | Derna | 88 317 |
| 12 | Tobruk | 75 893 |
| 13 | Bani Walid | 68 940 |
| 14 | Zliten | 67 820 |
| 15 | Marj | 62 894 |
| 16 | Tajura | 60 681 |
| 17 | Tarhuna | 50 715 |
| 18 | Sirte | 48 504 |
| 19 | Gharyan | 46 455 |
| 20 | Msallata | 46 169 |
| 19 | Kufra | 43 504 |
| 20 | Jumayl | 39 344 |
| 21 | Al Karama | 37 987 |
| 22 | Sorman | 36 707 |
| 23 | Al-Uruba | 33 194 |
| 24 | Al Gseibat | 32 559 |
| 25 | Shahhat | 28 818 |
| 26 | Ubari | 27 796 |
| 27 | Asbi'a | 27 693 |
| 29 | Jadid | 27 503 |
| 30 | El Agheila | 26 813 |
| 31 | Abyar | 26 600 |
| 32 | Nofaliya | 25 997 |
| 33 | Regdalin | 25 831 |
| 34 | Gasr Akhyar | 25 261 |
| 35 | Al Qubah | 24 631 |
| 36 | Tawergha | 24 223 |
| 37 | Al Maya | 23 222 |
| 38 | Murzuk | 22 395 |
| 39 | Brega | 21 715 |
| 40 | Teghsat | 21 642 |
| 41 | Hun | 19 816 |
| 42 | Jalu | 18 873 |
| 43 | Sabratha | 18 584 |
| 44 | Al Ujeilat | 18 277 |
| 45 | Nalut | 17 146 |
| 46 | Suluq | 16 999 |
| 47 | Shuhada' al Buerat | 16 282 |
| 48 | Zaltan | 15 801 |
| 49 | Mizda | 13 809 |
| 50 | Waddan | 13 302 |
Aiheesta muualla

Kuvia tai muita tiedostoja aiheesta Luettelo Libyan kaupungeista Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:List of cities in Libya
Käännös suomeksi
Luettelo Bahaman kaupungeista

Nassau
Tämä on luettelo Bahamalla sijaitsevista kaupungeista.
Alice Town
Andros Town
Arthur's Town
Clarence Town
Cockburn Town
Colonel Hill
Coopers Town
Dunmore Town
Freeport
Freetown
George Town
Great Harbour
High Rock
Marsh Harbour
Matthew Town
Nassau
Nicholls Town
Rock Sound
Snug Corner
Sweeting Cay
Liuotin

Liuotin on mikä tahansa aine, johon joko kiinteä aine, neste tai kaasu voi liueta. Jos liuottimeen liuennut kiinteä aine halutaan erottaa, voidaan käyttää tislausta tai vain haihduttaa liuotin kuumentamalla, ellei sitä haluta ottaa talteen.
Puhdas vesi on yksi maailmankaikkeuden monipuolisimpia sekä yleisimmin esiintyviä liuottimia. Se pystyy liuottamaan esimerkiksi mineraaleja kalkkikivestä ja muodostamaan luoliin tippukiviä.
Kemiassa liuotin-sanaa käytetään yleensä lähinnä tapahtumaympäristönä, ei reagoivana aineena. Esimerkiksi suolan liukeneminen veteen tuottaa suolaliuoksen, mutta kuparin liukeneminen typpihappoon ei tarkalleen ottaen tuota "kupariliuosta", vaan kuparisuolaa liuottimessa. Monet kuparisuolat liukenisivat aivan yhtä hyvin veteen, joten liuotin sattuu vain olemaan happo. Kaikki korroosiota aiheuttavat aineet eivät välttämättä liuota syöpyvää ainetta. Esimerkiksi happipitoinen vesitippa ei liuota rautaa, mutta ruostuttaa sen kyllä. Siksi on eroteltava prosessi, jossa aine korrodoituu, sekä prosessi, jossa se liukenee.
Liuotin pystyy murtamaan aineen sisäiset sidokset, jolloin itse liuotinmolekyylit menevät liuotettavan aineen molekyylien väliin. Vastaavasti liuottimen omien sisäisten sidosten täytyy olla niin heikkoja, että liuotettava aine pystyy särkemään ne ja menemään väliin. Jos tämä ei onnistu, aine ei liukene. Esimerkiksi sokeri ei liukene bensiiniin, koska sokerin sisäiset voimat ovat "vetisiä" vetysidoksia, joita bensiinin sisäiset van der Waalsin voimat eivät pysty särkemään. Vastaavasti PE-muovi ei liukene veteen, koska veden sisäiset sidokset ovat niin voimakkaita, etteivät muovin heikot van der Waalsin voimat pysty rikkomaan niitä.
Liuottimien jaottelu

Liuottimet voidaan jakaa
vedellisiin ja vedettömiin
poolisiin ja poolittomiin
proottisiin ja aproottisiin
Proottisissa liuottimissa on ionisoituva vety, aproottisissa ei ole.
Eräitä liuottimia

asetoni
bensiini
etanoli
isopropanoli
ksyleeni
lakkasprii
metanoli
mineraalitärpätti eli liuotinbensiini (lakkabensiini)
tinneri
trikloorietyleeni
tolueeni
tärpätti eli mäntyöljytärpätti (puutärpätti, pineenitärpätti)
valopetroli
vesi
Liuska-araliat

| Liuska-araliat |
| --- | --- |

Tieteellinen luokittelu
Kunta::  Kasvit Plantae
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Apiales
Heimo::  Araliakasvit Araliaceae
Suku::  Liuska-araliat Schefflera  J.R.Forst. & G.Forst.
Tyyppilaji
 suppuliuska-aralia Schefflera digitata J.R.Forst. & G.Forst. 
Katso myös
   Liuska-araliat Commonsissa 
Infobox OKNimi-testi OK: 
Liuska-araliat (Schefflera) on araliakasveihin kuuluva kasvisuku. Suvussa on yli 430 lajia, joita esiintyy luonnonvaraisena Etelä-Amerikassa, Karibialla, Kaakkois-Aasiassa, Australiassa ja Oseaniassa. Liuska-araliat kasvavat puiksi, pensaiksi ja liaaneiksi, joskus muiden kasvien epifyytteinä.
Lajeja

jättiliuska-aralia (Schefflera actinophylla → Heptapleurum actinophyllum)
siroliuska-aralia (Schefflera arboricola → Heptapleurum arboricola)
suppuliuska-aralia (Schefflera digitata)
isoliuska-aralia (Schefflera elegantissima → Plerandra elegantissima)
hamppuliuska-aralia (Schefflera kerchoveiana)
pursuliuska-aralia (Schefflera myriantha → Astropanax myrianthus)
huppuliuska-aralia (Schefflera pueckleri → Heptapleurum calyptratum)
sormiliuska-aralia (Schefflera veitchii → Plerandra veitchii)
tummaliuska-aralia (Schefflera venulosa → Heptapleurum venulosum)
kenianliuska-aralia (Schefflera volkensii → Astropanax volkensii)
Aiheesta muualla

Finto: Kassu – Kasvien suomenkieliset nimet: Schefflera
Suomen Lajitietokeskus: Liuska-araliat – Schefflera
Lolcat

Tyypillinen lolcat-kuva
Lolcat on kuva, jossa on yhdistetty kissan kuva humoristiseen tekstinpätkään. Teksti on yleensä lolcat-kieltä eli "lolspeakiä", joka on muunneltua englantia. Lolcat-kielessä tehdään tahallaan aloittelijamaisia virheitä englannin kieliopissa. Esimerkiksi lause "Can I have a cheeseburger?" kirjoitetaan lolcat-kielessä tyypillisesti "I can has cheezburger?"
Aiheesta muualla

Kuvia tai muita tiedostoja aiheesta Lolcat Wikimedia Commonsissa
I Can Has Cheezburger - sivusto, jossa Lolcat-kuvia (englanniksi)
Love City Groove (kappale)

|  Love City Groove> Kappaleen tiedot |
| --- | --- |
Esittäjä(t):  Love City Groove
Säveltäjä(t):  Paul Hardy, Jay Williams Tatsiana Mais Stephen Rudden
Sanoittaja(t):  Paul Hardy, Jay Williams Tatsiana Mais Stephen Rudden
Euroviisutiedot
Vuosi:  1995
Maa:  Iso-Britannia
Kieli:  englanti
Sijoitus:  10.
Pisteet:  76
Sanat:  sanoitus
Muuta:  Kapellimestarina Mike Dixon
Love City Groove on saman nimisen yhtyeen esittämä kappale, joka edusti Isoa-Britanniaa vuoden 1995 Eurovision laulukilpailussa Irlannin Dublinissa.
Kappale sijoittui Euroviisuissa kymmenenneksi 76 pisteellä.
Lyft

Lyft on yhdysvaltalainen henkilökuljetuspalveluita tarjoava yritys. Vuoden 2018 lopulla se oli 28 prosentin markkinaosuudella toiseksi suurin liikkuvuuspalvelu Yhdysvalloissa. Vuonna 2018 Lyft hankki omistukseensa Blue Vision Labsin.
Tammikuuhun 2019 mennessä kuluttajat olivat tehneet 30 000 matkaa Lyftin robottiautoilla. Kuluttajat antoivat palvelulle pisteiksi 4,95/5.
Lyft listautui pörssiin maaliskuussa 2019. Sen markkina-arvoksi muodostui lähes 30 miljardia Yhdysvaltain dollaria.
Love & Understanding

| Love & Understanding Kool & the Gang |
| --- | --- | --- |

Studioalbumin tiedot
 Julkaistu: 1976
 Tuottaja(t): Kool & the Gang
 Tyylilaji: funk
 Kesto: 41.26
 Levy-yhtiö: De-Lite Records
Kool & the Gangin muut julkaisut
| Spirit of the Boogie 1975 | Love & Understanding 1976 | Open Sesame 1976 |
Love & Understanding on yhdysvaltalaisen Kool & the Gang -yhtyeen vuonna 1976 julkaistu seitsemäs studioalbumi. Se nousi Billboard 200 -listan sijalle 68 sekä R&B-listan sijalle 68. Single ”Love and Understanding (Come Together)” saavutti jonkinasteista menestystä Yhdysvalloissa.
Kappaleet

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Love & Understanding | Claydes Smith, Khalis Bayyan, Kool & the Gang | 7.51 |  |  |  |  |  |  |
| 2. | Sugar | George Brown, Kool & the Gang | 5.37 |  |  |  |  |  |  |
| 3. | Do It Right Now | Otha Nash, Kool & the Gang | 3.55 |  |  |  |  |  |  |
| 4. | Cosmic Energy | Smith, Bayyan, Kool & the Gang | 3.11 |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 5. | Hollywood Swinging (live)  | Ricky West, Kool & the Gang | 5.40 |  |  |  |  |  |  |
| 6. | Summer Madness (live)  | Alton Taylor, Robert ”Spike” Mickens, Kool & the Gang | 8.01 |  |  |  |  |  |  |
| 7. | Universal Sound (live)  | Bayyan, Kool & the Gang | 4.04 |  |  |  |  |  |  |
| 8. | Come Together | Smith, Bayyan, Kool & the Gang | 2.48 |  |  |  |  |  |  |
Lize Marke

| Lize Marke |
| --- | --- |
 Lize Marke vuonna 1963
Henkilötiedot
Koko nimi:  Liliane Couck
Syntynyt: 1. joulukuuta 1936 (ikä 87)
Muusikko
Tyylilajit:  popmusiikki 
  [ Muokkaa Wikidatassa ] [ ohje ]  
Lize Marke (oik. Liliane Couck, s. 1. joulukuuta 1936) on belgialainen laulaja. Marke aloitti uransa 1962 ja osallistui Belgian karsintana Eurovision laulukilpailuun toimineeseen Eurosong-laulukilpailuun 1963 kappaleilla Luister naar de wind ja Saksisch porselein, jotka sijoittuivat kilpailussa toiseksi ja neljänneksi.
Marke valittiin sisäisesti edustamaan Belgiaa Eurovision laulukilpailuun 1965, ja Eurosong 1965 -kilpailussa hänen edustuskappaleekseen valittiin Als het weer lente is. Kansainvälisessä Eurovision laulukilpailussa Marke jäi jaetulle viimeiselle sijalle nollalla pisteellä.
Diskografia > Albumit

Mijn lied(eren) voor jou (1966)
Kerstmis met Lize Marke (1968)
Lize Marke
Diskografia > Singlet

Luister naar de wind / Saksisch porcelein (1963)
Esta noche no / Je bent zo ver van mij (1964)
Als het weer lente is... / Jij alleen (1965)
Goede nacht / Daar in die kleine bar (1966)
Een nieuw geluk (Ce soir ils vont s'aimer) / Die gouden ring (Das goldene Band) (1967)
Kerstnacht / Zalig Kerstmis (1967)
Lara's lied / Mijn lied voor jou (1967)
Wat is 't leven toch mooi (1967)
Miljoenen citroenen (Limon limonero) / Het staat in mijn horoskoop (La gente vola) (1969)
Ark Van Noë / Menningen (1970)
Zeemeeuw (1970)
Sportiva '71: Doe mee / Lamme Goedzak (1971)
Freedom / Cucurucu La Paloma (1972)
You See Lai, You See La / Michaela (1973)
Papillon / Buenas noches, kleine jongen (1974)
Vlaanderen mijn vaderland / El Condor Pasa (1975)
Lovisa Stads Musikkapell

Lovisa Stads Musikkapell (Loviisan kaupungin soittokunta) oli vuonna 1888 perustettu suomalainen soittokunta Loviisasta. Orkesteri saavutti 120 vuoden iän vuonna 2008.
Toiminta jatkui 1.1.2021 asti.
Diskografia

Muistoja - minnen, (1988)
Aiheesta muualla

Lovisa Stads Musikkapellin esitystuotanto Suomen äänitearkistossa (1901–1999)
Haukilampi (Savitaipale, Kunttula)

| Haukilampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Savitaipale
Koordinaatit:  61°03′37″N, 27°32′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  oja Mielakkaan 
Järvinumero:  14.194.1.024
Mittaustietoja
Pinnankorkeus:  85,2 m  
Pituus:  170 m  
Leveys:  50 m  
Rantaviiva:  0,489 km  
Pinta-ala:  0,805 ha  
Saaria:  ei saaria 
 fiHaukilampi 
Haukilampi  on Etelä-Karjalassa Savitaipaleella Kunttulan kylän lähellä sijaitseva lampi.
Maantietoa

Lammen pinta-ala on 0,8 hehtaaria, se on 150 metriä pitkä ja 50 metriä leveä. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Matalajärven valuma-alueeseen (14.194) se kuuluu. Lammen vedenpinnan korkeus on 85,2 metriä mpy.